### Beslutning

Godkendt.

### Sagsfremstilling

## Resume og sagens baggrund

Forslag til kommuneplantillæg nr. 7 til [adresse] 2021-2032 og Forslag til lokalplan nr. 587 for byomdannelse ved [adresse] i Høng, har været fremlagt i offentlig høring i fire uger. Sagen lægger op til Teknik- og Miljøudvalgets endelige vedtagelse af planerne med henblik på offentlig bekendtgørelse.

## Indstillinger

Chefen for Plan, Byg og Miljø indstiller, at

1. Tillæg nr. 7 til [adresse] 2021-2032 vedtages endeligt til offentlig bekendtgørelse.
2. Lokalplan nr. 587 for byomdannelse [adresse] i Høng vedtages endeligt til offentlig bekendtgørelse, med den tilføjelse til redegørelsen, der fremgår af sagsfremstillingen.
3. Administrationen bemyndiges til at foretage evt. redaktionelle ændringer til planforslagene forinden offentlig bekendtgørelse.

## Behandling

Teknik- og Miljøudvalget.

## Sagsfremstilling

*Kommuneplantill**æ**gget*Forslag til kommuneplantillæg nr. 7 er vedlagt som en del af bilag 1.

Kommuneplantillægget udlægger området [adresse] og 5 til omdannelsesområde og blandet bolig og erhverv, gennem udlagt planramme H1.BL05. Herudover ændrer kommuneplantillægget anvendelsen af dele af erhvervsområdet Viola Eriksen og erstatter det med det nye rammeområde, H1.BL05. Der udtages desuden en lille del af Anton Jepsen i overensstemmelse med matrikelopdeling og ejerskab. Dette areal bliver ligeledes en del af rammeområde H1.BL05.

Formålet med kommuneplantillægget er at tilvejebringe det planmæssige grundlag for, at den tidligere møbelfabrik gennem lokalplanlægning kan omdannes til boliger. Det er en forudsætning, at det pågældende rammeområde er udlagt til blandet bolig og erhverv.

*Lokalplanen*Forslag til Lokalplan nr. 587 er vedlagt som en del af bilag 1.

Lokalplanen opdeler omdannelsesområdet i et boligområde og et erhvervsområde, således at erhvervsaktiviteterne kan opretholdes, samt gør det muligt at omdanne den tidligere møbelfabrik til attraktive boliger med tilhørende fælles udearealer.

Lokalplanen indeholder bestemmelser som sikrer, at boliger og erhverv kan sameksistere.

Lokalplanen indeholder desuden bevarende bestemmelser som sikrer, at den tidstypiske karakter i arkitekturen bevares i de erhvervsbygninger fra 1947, som tidligere husede [adresse].

*Milj**øscreening*Kommunalbestyrelsen har truffet afgørelse om, at planerne ikke skal miljøvurderes, og afgørelsen har været offentliggjort parallelt med den offentlige høring af planforslagene.

*Offentlig h**ø**ring og justering til lokalplanen*Planforslagene har været i offentlig høring i perioden den 13. juni til og med den 12. juli 2023. Der er modtaget ét høringssvar fra Miljøstyrelsen, jf. bilag 2. Miljøstyrelsen anfører, at planlægningen mangler at redegøre for Bilag IV-arters (specifikt flagermus) mulige tilstedeværelse i den tidligere kedelbygning, som udgør en del af ombygningen til boligområdet samt, at der ved vedtagelse af lokalplanen ikke må være risiko for, at yngle- eller rasteområder beskadiges eller ødelægges. På denne baggrund har rådgiver efter dialog med administrationen fremsendt en redegørelse for arternes mulige tilstedeværelse samt beskrivelse af nødvendige forholdsregler.

Redegørelsen konkluderer, at der ikke er registreret yngle- eller rastested for flagermus i de tidligere erhvervsbygninger. Lokalplanens redegørelse suppleres med følgende tekst i afsnit vedr. Miljøforhold:

*"Bilag IV-arter -Flagermus*

*Omdannelsen af den tidligere møbelfabrik til boliger indbefatter ombygning af den gamle kedelbygning samt nedrivning af tilstødende sekundære bygninger. Flagermus, som er strengt beskyttede Bilag IV-arter, kan finde på at etablere yngle- eller rasteområder i efterladte huse, og derfor er det i forbindelse med udarbejdelsen af lokalplanen undersøgt for forekomst af flagermus og vurderet nødvendige forholdsregler ved lokalplanens realisering.*

*Undersøgelsen konkluderer, at der ikke forefindes spor efter flagermus i bygningerne. Såfremt der skulle blive konstateret flagermus i anlægsforløbet, vil der blive etableret elementer i bygningskonstruktionen, som understøtter den økologiske funktionalitet. Eventuelle flagermus i bygningerne vil til enhver tid blive håndteret og i givet fald udsluset efter retningslinjer udstukket af Naturstyrelsens vildtkonsulent og efter Miljøstyrelsens vejledning om individbeskyttelse."*

*Administrationen anbefaler*Administrationen anbefaler, at Kommuneplantillæg nr. 7 til [adresse] 2021-2032, samt Lokalplan nr. 587 for byomdannelse [adresse] i Høng suppleres med ovennævnte tekst til lokalplanens redegørelse og vedtages endeligt til offentlig bekendtgørelse i overensstemmelse hermed.

## Økonomiske konsekvenser

Ingen.